cyanic-selkie/wikianc huggingface dataset:
Ελληνική Επιτροπή Διεθνούς Δημοκρατικής Αλληλεγγύης
Δομή
Έχει 23μελές Προεδρείο και 11μελή Γραμματεία. Η ΕΕΔΔΑ συνεργάζεται με αντίστοιχες οργανώσεις που έχουν ανάλογους στόχους στις χώρες όπου δουλεύει και συντονίζει τις προσπάθειές της για την επίτευξη των στόχων της και με μια σειρά μη κυβερνητικές οργανώσεις (ΜΚΟ) στην Ευρώπη και τη Βόρεια Αμερική. Είναι μέλος της Διεθνούς Οργάνωσης Αλληλεγγύης με τους Λαούς της Ασίας και της Αφρικής AAPSO  και του Τμήματος Δημόσιας Ενημέρωσης-Τμήμα ΜΚΟ του ΟΗΕ.Ειναι επίσης μέλος της Διεθνούς Συντονιστικής Επιτροπής των ΜΚΟ για την Παλαιστίνη που τελεί υπό την αιγίδα του ΟΗΕ. Συμμετέχει στο Δίκτυο των ΜΚΟ της Υποεπιτροπής του ΟΗΕ για τις Φυλετικές Διακρίσεις
Δράση
Διοργανώνει και συμμετέχει σε συνέδρια, συναντήσεις, διαλέξεις, συγκεντρώσεις, πολιτικές και καλλιτεχνικές εκδηλώσεις, πορείες, διαβήματα, κινητοποιήσεις, αποστολές εθελοντών κλπ., τόσο στην Ελλάδα όσο και στο εξωτερικό. Με τη συνεργασία όλων των τμημάτων και για την καλύτερη ενημέρωση και τη διάδοση του έργου της, η ΕΕΔΔΑ εκδίδει τρίμηνο περιοδικό, με τίτλο "Διεθνής Αλληλεγγύη".
Έχει διοργανώσει δραστηριότητές
1.Ανθρωπιστικής βοήθειας στη Γιουγκοσλαβία
2.Στο Σαλβαδόρ 2001 για να βοηθήσει στο χτίσιμο σχολείων σε μια από τις πιο φτωχές γειτονιές της χώρας.
3.Για στήριξη του ένοπλου κινήματος της Κολομβίας με άμεση πολιτική υποστήριξη και οικονομική βοήθεια. Ενισχύοντας τις αντάρτικες ομάδες των FARC-EP.
4.Για τους λαϊκούς αγώνες στηνΤυνησίαενάντια στο καθεστώς τουΜπεν Αλίκ.α
5.αλληλεγγύης για του μετανάστες που βρίσκονται στην χώρα.
Εξωτερικοί Σύνδεσμοι
Επίσημη ιστοσελίδα
Κατηγορία:Μη κυβερνητικές οργανώσεις βασισμένες στην Ελλάδα
Google Drive
Το Google Drive είναι υπηρεσία αποθήκευσης και συγχρονισμού αρχείων που παρέχεται από την Google, κυκλοφόρησε στις 24 Απριλίου του 2012, και επιτρέπει την χρήση αποθηκευτικού νέφους, τον διαμοιρασμό αρχείων και την συνεργατική επεξεργασία από τον χρήστη. Τα αρχεία που μοιράζονται δημόσια στο Google Drive μπορούν να αναζητηθούν με μηχανές αναζήτησης.
Το Google Drive είναι το "σπίτι" των Google Docs, μια σουίτας γραφείου με εφαρμογές παραγωγικότητας, που προσφέρει την συνεργατική επεξεργασία εγγράφων, υπολογιστικών φύλλων, παρουσιάσεων και άλλων.
Αποθήκευση
Το Google Drive προσφέρει σε όλους τους χρήστες του έναν αρχικό online χώρο αποθήκευσης 15 GB (αρχικά ήταν 5GB), που μπορεί να χρησιμοποιηθεί από τις τρεις πιο διαδεδομένες υπηρεσίες: το Google Drive, το Gmail και της Φωτογραφίες του Google+. Ο χρήστης μπορεί να λάβει επιπλέον χώρο αποθήκευσης, ο οποίος μοιράζεται μεταξύ Picasa και Google Drive, από 100 GB μέχρι και 16TB μέσω της καταβολής μηνιαίας συνδρομής (US4.99$ το μήνα για 100GB). Ο χρήστης με τον πληρωμένο αποθηκευτικό χώρο δεν λαμβάνει δωρεάν χώρο μαζί με τον πληρωμένο χώρο.
Εξωτερικοί σύνδεσμοι
Κατηγορία:Αποθηκευτικό νέφος Κατηγορία:Google (λογισμικά)
UA:PBC
Η NTU (Εθνική Τηλεοπτική Εταιρεία της Ουκρανίας, ουκρανικά: Національна Телекомпанія України - Natsionalna Telekompaniya Ukrayiny) είναι ο δημόσιος τηλεοπτικός φορέας της Ουκρανίας. Το Pershyi Natsionalnyi είναι το κύριο κανάλι της εταιρίας και καλύπτει σχεδόν το 97% του πληθυσμού. Το πρόγραμμα του καναλιού είναι ισορροπημένο αφού προσανατολίζεται σε όλες τις κοινωνικές ομάδες αλλά και των εθνικών μειονοτήτων. Το 2012 μαζί με την Telewizja Polska συνδιοργάνωσαν το Ευρωπαϊκό Πρωτάθλημα Ποδοσφαίρου 2012. Το 2005 διοργάνωσε την Eurovision ενώ νίκησε για δεύτερη φορά το 2016 και την ξαναδιοργάνωσε το 2017.
Εξωτερικοί σύνδεσμοι
Κατηγορία:Ουκρανία
Ελληνικά Βραβεία Γραφιστικής και Εικονογράφησης
Τα Ελληνικά Βραβεία Γραφιστικής και Εικονογράφησης (αρκτικόλεξο ΕΒΓΕ) είναι ένας ετήσιος διαγωνισμός για έργα οπτικής επικοινωνίας. Σαν διοργάνωση έχει σκοπό την ανάδειξη και την επιβράβευση της ελληνικής δημιουργικότητας στους τομείς της γραφιστικής, της εικονογράφησης και του ψηφιακού σχεδιασμού. Τα βραβεία ΕΒΓΕ πραγματοποιήθηκαν για πρώτη φορά το 2001 στην Αθήνα από τον Δημήτρη Φακίνο, εκδότη του περιοδικού +Design Magazine, και έκτοτε απονέμονται σε ετήσια βάση, συνεισφέροντας στην αναγνώριση της αξίας του έργου που παράγεται από Έλληνες σχεδιαστές στους παραπάνω τομείς.
Κατηγορίες βράβευσης
Οι κατηγορίες των βραβείων εξελίχθηκαν οργανικά από την πρώτη απονομή, με κάποιες κατηγορίες να προστίθενται και άλλες να καταργούνται, ανάλογα με τις τρέχουσες εξελίξεις στον τομέα.
Εξωτερικοί σύνδεσμοι
Κατηγορία:Γραφιστική Κατηγορία:Εικονογραφία Κατηγορία:Βραβεία
Διοργανώσεις Ε.Π.Σ. Πειραιά 2013–14
Το Πρωτάθλημα της Ε.Π.Σ. Πειραιώς της σεζόν 2013-14 διεξήχθη σε τρεις κατηγορίες με τη συμμετοχή 74 ομάδων συνολικά. Πρωταθλητές των δύο ομίλων της Α΄ κατηγορίας αναδείχθηκαν η Οδηγήτρια και ο Εθνικός Πειραιώς, ο οποίος έκανε το νταμπλ, αφού κατέκτησε και το κύπελλο της ΕΠΣΠ. Οι δύο πρωταθλήτριες ομάδες μετείχαν στον 9ο Όμιλο του Ειδικού πρωταθλήματος πρωταθλητριών ομάδων των Ε.Π.Σ. που διοργάνωσε η Ε.Π.Ο. για την άνοδο στη Γ' Εθνική της περιόδου 2014-15.
Βαθμολογία 1ου ομίλου
Πηγή ΕΠΣ Πειραιά
Βαθμολογία 2ου ομίλου
Πηγή ΕΠΣ Πειραιά
Play Out 1ου ομίλου
Πηγή ΕΠΣ Πειραιά
Play Out 2ου ομίλου
Πηγή ΕΠΣ Πειραιά
Play Off 1ου ομίλου
Πηγή ΕΠΣ Πειραιά
Play Off 2ου ομίλου
Πηγή ΕΠΣ Πειραιά
Βαθμολογία
Πηγή ΕΠΣ Πειραιά
Play Off
Πηγή ΕΠΣ Πειραιά
Παραπομπές
Κατηγορία:Ε.Π.Σ. Πειραιώς Κατηγορία:Εγχώρια ποδοσφαιρικά πρωταθλήματα 2013-2014
Πυρηνικός υποδοχέας
325px|μικρογραφία|Δομή από κρυσταλλογραφία ενός ετεροδιμερούς των πυρηνικών υποδοχέων PPAR-γ (πράσινο) και RXR-α (κυανό) συνδεδεμένα με μία διπλή έλικα DNA (μοβ) και δύο μόρια του συνενεργοποιητή NCOA2 (κόκκινο). Οι GW9662 και RXR-α είναι ανταγωνιστές του PPAR-γ και αναπαριστώνται με χωροπληρωτικά μοντέλα (space-filling models) (άνθρακας = λευκό, οξυγόνο = κόκκινο, άζωτο = μπλε, χλώριο = πράσινο). Στον τομέα της μοριακής βιολογίας, πυρηνικοί υποδοχείς είναι μια κατηγορία πρωτεϊνών που βρίσκονται στο εσωτερικό των κυττάρων. Οι πρωτεΐνες αυτές είναι υπεύθυνες για την ανίχνευση στεροειδών και θυροειδών ορμονών και κάποιων άλλων μορίων. Οι πυρηνικοί υποδοχείς λειτουργούν με άλλες πρωτεΐνες για να ρυθμίσουν την έκφραση συγκεκριμένων γονιδίων, ελέγχοντας έτσι την ανάπτυξη, ομοιόσταση, και το μεταβολισμό του οργανισμού.
Οι πυρηνικοί υποδοχείς έχουν την ικανότητα να προσδένονται άμεσα με το DNA και να ρυθμίζουν την έκφραση γειτονικών γονιδίων, και γι' αυτό αυτοί ταξινομούνται στους παράγοντες μεταγραφής. Η ρύθμιση της έκφρασης ενός γονιδίου από πυρηνικούς υποδοχείς γενικά συμβαίνει μόνο υπό την παρουσία ενός συνδέτη (ligand) - μόριο που επηρεάζει τη συμπεριφορά του υποδοχέα -. Πιο συγκεκριμένα, ο συνδέτης συνδέεται με ένα πυρηνικό υποδοχέα διαμορφώνοντάς τον. Αυτό ενεργοποιεί τον υποδοχέα και οδηγεί στην αύξηση ή την μείωση της γονιδιακής έκφρασης.
Μία μοναδική ιδιότητα των πυρηνικών υποδοχέων που τα διαφοροποιεί από άλλες κατηγορίες υποδοχέων είναι η ικανότητά τους να αλληλεπιδρούν και να ελέγχουν άμεσα την έκφραση του γενωμικού DNA (γονιδιώματος). Κατά συνέπεια, οι πυρηνικοί υποδοχείς διαδραματίζουν βασικούς ρόλους στην εμβρυϊκή ανάπτυξη αλλά και στην ομοιόσταση ενηλίκων. Όπως θα συζητηθεί παρακάτω, οι πυρηνικοί υποδοχείς μπορούν να ταξινομηθούν σύμφωνα με το μηχανισμό ή ομολογία.
Κατανομή στα είδη
Οι πυρηνικοί υποδοχείς εντοπίζονται μόνο στα μετάζωα (ζώα) και δεν βρίσκονται σε πρώτιστα, φύκη, μύκητες, ή τα φυτά. (Από νωρίς ακόμη στη διακλάδωση των ειδών με γονιδίωμα, πυρηνικοί υποδοχείς εντοπίστηκαν: δύο στον σπόγγο Amphimedon queenslandica, δύο στη κτενοφόρο Mnemiopsis leidyi, τέσσερις στις placozoan adhaerens Trichoplax και 17 στην cnidarian vectensis Nematostella. Υπάρχουν 270 πυρηνικοί υποδοχείς στον νηματώδη σκώληκα C. elegans. οι άνθρωποι, τα ποντίκια και οι αρουραίοι έχουν αντίστοιχα 48, 49, και 47 πυρηνικούς υποδοχείς.
Συνδέτες
Συνδέτες που συνδέονται και ενεργοποιούν τους πυρηνικούς υποδοχείς περιλαμβάνουν λιπόφιλες ουσίες όπως ενδογενείς ορμόνες, βιταμίνες Α και D, και ξενοβιοτικές ουσίες που διαταράσσουν το ενδοκρινικό σύστημα. Όπως προαναφέραμε, η έκφραση πολλών γονιδίων ρυθμίζεται από τους πυρηνικούς υποδοχείς. Έτσι, οι συνδέτες που ενεργοποιούν αυτούς τους υποδοχείς επηρεάζουν σημαντικά τη λειτουργία του οργανισμού. Κάποια από τα γονίδια που ρυθμίζονται από τους πυρηνικούς υποδοχείς συνδέονται με διάφορες ασθένειες, πράγμα που εξηγεί το γιατί οι μοριακοί στόχοι περίπου των 13% των εγκεκριμένων από το U.S. Food and Drug Administration (FDA) φαρμάκων είναι πυρηνικοί υποδοχείς.
Ένας αριθμός των πυρηνικών υποδοχέων, που αναφέρονται ως ορφανοί υποδοχείς (orphan receptors), δεν έχουν γνωστούς (ή τουλάχιστον έτσι έχει γενικά συμφωνηθεί) ενδογενή συνδέτες. Ορισμένοι από αυτούς τους υποδοχείς, όπως FXR, LXR, και PPAR, δεσμεύουν έναν αριθμό μεταβολικών ενδιαμέσων όπως λιπαρά οξέα, τα χολικά οξέα και / ή στερόλες με σχετικά χαμηλή συγγένεια. Αυτοί οι υποδοχείς μπορούν συνεπώς λειτουργούν ως μεταβολικές αισθητήρες. Άλλοι πυρηνικοί υποδοχείς, όπως οι CAR και PXR εμφανίζονται να λειτουργούν ως αισθητήρες ξενοβιοτικών ουσιών, αυξάνοντας την έκφραση των ενζύμων του κυτοχρώματος Ρ450 που μεταβολίζουν τις ξενοβιοτικές αυτές ουσίες.
Δομή
Οι περισσότεροι πυρηνικοί υποδοχείς έχουν μοριακές μάζες από 50.000 μέχρι 100.000 daltons.
Οι πυρηνικοί υποδοχείς έχουν σπονδυλωτή/αρθρωτή δομή και περιέχουν τους ακόλουθους τομείς:
Το Ν ρυθμιστικό πεδίο (A/B), η περιοχή σύνδεσης DNA (C) και η περιοχή σύνδεσης του συνδέτη (E) έχουν ανεξάρτητη και καλή αναδίπλωση, ενώ η περιοχή άρθρωσης (D) και η προαιρετική C- τερματική περιοχή (F) μπορεί να είναι αποδιοργανωμένες και εύκαμπτες.
Μηχανισμός δράσης
475px|μικρογραφία|Μηχανισμός δράσης του πυρηνικού υποδοχρέα. Αυτή η εικόνα απεικονίζει το μηχανισμό ενός πυρηνικού υποδοχέα (NR) τάξης Ι, ο οποίος όταν απουσιάζει ο συνδέτης βρίσκεται στο κυτταρόπλασμα. Η ορμόνη που συνδέεται στον πυρηνικό υποδοχέα ενεργοποιεί τη διάσπαση των πρωτεϊνών θερμικού σοκ (HSP), το διμερισμό και τη μεταφορά του πυρηνικού υποδοχέα στον πυρήνα, όπου συνδέεται με ένα συγκεκριμένο τμήμα DNA γνωστό ως στοιχείο ανταπόκρισης ορμόνης (HRE). Το σύμπλεγμα πυρηνικού υποδοχέα/ DNA συγκεντρώνει άλλες πρωτεΐνες που είναι υπεύθυνες για τη μεταγραφή του DNA σε mRNA (με κατεύθυνση 5’->3’). Το mRNA μεταφράζεται σε πρωτεΐνη, η οποία ενδεχομένως να προκαλέσει αλλαγές στη λειτουργία του κυττάρου. 475px|μικρογραφία|Μηχανισμός πυρηνικού υποδοχέα. Αυτή η εικόνα απεικονίζει το μηχανισμό δράσης ενός πυρηνικού υποδοχέα (NR) τάξης ΙΙ, ο οποίος, ανεξάρτητα από το αν ο συνδέτης είναι συνδεδεμένος σε αυτόν ή όχι, βρίσκεται στον πυρήνα και είναι συνδεδεμένος με το DNA. Χάριν απλούστευσης, ο πυρηνικός υποδοχέας που απεικονίζεται είναι ο υποδοχέας θυρεοειδούς ορμόνης (TR) και σχηματίζει ετεροδιμερή μαζί με το RXR. Εάν δεν υπάρχει συνδέτης, ο TR είναι συνδεδεμένος με μία πρωτεΐνη συγκαταστολέα. Η σύνδεση του συνδέτη με τον πυρηνικό υποδοχέα προκαλεί διάσπαση της πρωτεΐνης συγκαταστολέα και στην πρόσληψη μιας πρωτεΐνης συνενεργοποιητή, η οποία με τη σειρά της προσλαμβάνει άλλες πρωτεΐνες ,όπως η RNA πολυμεράση, οι οποίες είναι υπεύθυνες για τη μεταγραφή του DNA σε RNA και τελικά σε πρωτεΐνη η οποία ενδεχομένως να προκαλέσει αλλαγή στη λειτουργία του κυττάρου. Οι πυρηνικοί υποδοχείς είναι πολυλειτουργικές πρωτεΐνες που μεταφέρουν σήματα από τους αντίστοιχους συνδέτες. Οι πυρηνικοί υποδοχείς (NRs) μπορούν να ταξινομηθούν σε δύο ευρείες κατηγορίες ανάλογα με το μηχανισμό δράσης τους και υποκυτταρική κατανομή σε απουσία συνδέτη.
Μικρές λιπόφιλες ουσίες όπως φυσικές ορμόνες διαπερνάν την κυτταρική μεμβράνη και συνδέονται με τους πυρηνικούς υποδοχείς που βρίσκονται στο κυτταρόπλασμα (τύπος Ι NR) ή στον πυρήνα (τύπου II NR) του κυττάρου. Αυτό προκαλεί μια αλλαγή στη διαμόρφωση του υποδοχέα, η οποία, ανάλογα με την μηχανιστική τάξη (τύπου Ι ή II), πυροδοτεί μια σειρά γεγονότων που τελικά οδηγούν σε αύξηση ή μείωση της γονιδιακής έκφρασης. Υπάρχουν και δύο επιπλέον κατηγορίες πυρηνικών υποδοχέων που συνδέονται με το DNA, η τύπου III η οποία είναι μια παραλλαγή του τύπου Ι, και η τύπου IV.[4].
Συνεπώς, πυρηνικοί υποδοχείς μπορούν να υποδιαιρεθούν στις ακόλουθες τέσσερις κατηγορίες ανάλογα με τον μηχανισμό δράσης τους:
Τύπος Ι
Όταν ο συνδέτης συνδέεται με έναν πυρηνικό υποδοχέα τύπου Ι στο κυτταρόπλασμα πραγματοποιείται διάσπαση των πρωτεϊνών θερμικού σοκ, ομοδιμερισμός, μετατόπιση (ενεργός μεταφορά) από το κυτταρόπλασμα στον πυρήνα των κυττάρων, και σύνδεση με ειδικές αλληλουχίες DNA που είναι γνωστές ως στοιχεία απόκρισης ορμόνης hormone response elements (HREs). Οι τύπου 1 πυρηνικοί υποδοχείς συνδέονται με το HREs, το οποίο αποτελείται από δύο τμήματα, των οποίων οι αλληλουχίες είναι ανεστραμμένες επαναλήψεις, και ανάμεσα σε αυτά τα δύο τμήματα υπάρχει μία μεταβλητή αλληλουχία DNA. Οι τύπου Ι πυρηνικοί υποδοχείς περιλαμβάνουν μέλη της υποοικογένειας 3, όπως τον υποδοχέα ανδρογόνων, οιστρογόνων, γλυκοκορτικοειδών, και τον υποδοχέα προγεστερόνης.
Έχει σημειωθεί ότι ορισμένες από τους πυρηνικούς υποδοχείς υποοικογένειας 2 μπορούν να συνδεθούν σε HREs των οποίων οι αλληλουχίες τω δύο τμημάτων είναι σε ευθεία επανάληψη (όχι ανεστραμμένη). Επιπλέον, ορισμένοι πυρηνικοί υποδοχείς προσδένονται, είτε ως μονομερή ή διμερή, σε ένα μόνο πεδίο σύνδεσης DNA (στο μισό HRE). Όσο για σήμερα, αυτές οι πυρηνικοί υποδοχείς θεωρούνται ορφανοί υποδοχείς, αφού οι ενδογενείς συνδέτες τους παραμένουν άγνωστοι.
Στη συνέχεια, κάποιες πρωτεΐνες συνδέονται μαζί με το σύμπλεγμα πυρηνικού υποδοχέα/DNA και μεταγράφεται έτσι το HRE σε αγγελιοφόρο RNA (mRNA) και τελικά παράγεται μία πρωτεΐνη (η οποία ενδεχομένως να προκαλέσει κάποια αλλαγή στη λειτουργία του κυττάρου).
Τύπος ΙΙ
Οι τύπου II πυρηνικοί υποδοχείς περιλαμβάνονται κυρίως στην υποοικογένεια 1. Παραδείγματα τέτοιων υποδοχέων είναι ο υποδοχέας ρετινοϊκού οξέος, ο υποδοχέας ρητινοειδούς Χ και ο υποδοχέας ορμόνης θυρεοειδούς.
Τύπος ΙΙΙ
Οι πυρηνικοί υποδοχείς τύπου ΙΙΙ (κυρίως υποοικογένεια 2) συνδέονται στο DNA ως ομοδιμερή, όπως γίνεται και τους υποδοχείς τύπου Ι. Ωστόσο, οι τύπου ΙΙΙ πυρηνικοί υποδοχείς, σε αντίθεση με του τύπου Ι, συνδέονται σε ευθεία και όχι ανεστραμμένη (HREs) επανάληψη.
Τύπος IV
Οι τύπου IV πυρηνικοί υποδοχείς προσδένονται είτε ως μονομερή ή διμερή, αλλά μόνο μία περιοχή σύνδεσης DNA του υποδοχέα συνδέεται στο μισό τμήμα του HRE. Οι περισσότερες υποοικογένειες υποδοχέων περιλαμβάνουν και τέτοιους υποδοχείς.
Συν-ρυθμιστικές πρωτεΐνες
Οι πυρηνικοί υποδοχείς συνδέονται στα στοιχεία απόκρισης ορμόνης (HRE) και δεσμεύουν ένα σημαντικό αριθμό άλλων πρωτεϊνών (που αναφέρονται ως συμπαράγοντες μεταγραφής) που διευκολύνουν ή αναστέλλουν τη μεταγραφή του αντίστοιχου γονιδίου. Η λειτουργία αυτών των συμπαραγόντων ποικίλουν και περιλαμβάνουν αναδιαμόρφωση της χρωματίνης (καθιστώντας το γονίδιο είτε περισσότερο είτε λιγότερο προσιτό σε μεταγραφή) ή μια λειτουργία «γεφύρωσης» (bridging function) για να σταθεροποιηθεί/ διευκολυνθεί η σύνδεση άλλων πρωτεϊνών συρρύθμισης. Οι πυρηνικοί υποδοχείς μπορούν να συνδεθούν ειδικά σε ένα αριθμό πρωτεϊνών συρρύθμισης, και έτσι να επηρεάζουν τους κυτταρικούς μηχανισμούς μεταγωγής σήματος τόσο άμεσα, όσο και έμμεσα. [25]
Συνενεργοποιητές
Η σύνδεση αγωνιστών συνδετών (βλέπε παρακάτω) με πυρηνικούς υποδοχείς προκαλεί μια διαμόρφωση του υποδοχέα, και ως αποτέλεσμα αυτός αρχίζει να δεσμεύει επιλεκτικά συνενεργοποιητές πρωτεϊνών. Αυτές οι πρωτεΐνες συχνά προκαλούν ακετυλίωση ιστονών. Έτσι εξασθενεί η σύνδεση των ιστονών με το DNA, και συνεπώς προάγεται η μεταγραφή του γονιδίου.
Συγκαταστολείς
Η σύνδεση ανταγωνιστών συνδετών με τους πυρηνικούς υποδοχείς προκαλεί μια διαμόρφωση του υποδοχέα, και ως αποτέλεσμα αυτός αρχίζει να δεσμεύει επιλεκτικά συγκαταστολείς πρωτεΐνες. Αυτές οι πρωτεΐνες, με τη σειρά τους, προκαλούν αποακετυλίωση ιστονών. Έτσι ενισχύεται η σύνδεση των ιστονών με το DNA, και συνεπώς καταστέλλεται η μεταγραφή του γονιδίου.
Αγωνιστές vs ανταγωνιστές
Ανάλογα με τον υποδοχέα, η χημική δομή του συνδέτη και του ιστού που επηρεάζεται, η συμπεριφορά του συνδέτη μπορεί να αλλάζει δραματικά. Έτσι ένας συνδέτης μπορεί, ανάλογα με τις συνθήκες, να είναι αγωνιστής, ανταγωνιστής ή αντίστροφος αγωνιστής.
Αγωνιστές
Οι ενδογενείς συνδέτες (όπως οι ορμόνες οιστραδιόλη και τεστοστερόνη) όταν συνδέονται με τους συγγενικούς πυρηνικούς υποδοχείς τους κανονικά διεγείρουν την έκφραση του γονιδίου. Αυτή η διέγερση της γονιδιακής έκφρασης από τον συνδέτη αναφέρεται ως μια απόκριση αγωνιστή (agonist response). Τα αγωνιστικά αποτελέσματα των ενδογενών αυτών ορμονών μπορούν επίσης να πραγματοποιηθούν με τη χρήση ορισμένων συνθετικών συνδετών, για παράδειγμα, του υποδοχέα γλυκοκορτικοειδών (glucocorticoid receptor) (GR) αντιφλεγμονώδους φαρμάκου δεξαμεθαζόνης (dexamethasone). Οι συνδέτες αγωνιστή λειτουργούν επάγοντας μια διαμόρφωση στον υποδοχέα η οποία ευνοεί τη σύνδεση με συνενεργοποιητές πρωτεΐνες. (βλέπε άνω ήμισυ του σχήματος προς τα δεξιά).
Αντίστροφοι αγωνιστές
Κάποιοι πυρηνικοί υποδοχείς προωθούν ένα (σχετικά χαμηλό) επίπεδο μεταγραφής (που αναφέρεται επίσης ως βασική ή ιδιοσυστατική δραστικότητα) ακόμη και χωρίς την παρουσία συνδετών αγωνιστών. Οι συνθετικοί συνδέτες που μειώνουν αυτό το βασικό επίπεδο δραστηριότητας των πυρηνικών υποδοχέων είναι γνωστοί ως αντίστροφοι αγωνιστές.
Επιλεκτικοί ρυθμιστές των υποδοχέων
Κάποια φάρμακα, που η δράση τους σχετίζεται με τους πυρηνικούς υποδοχείς, εμφανίζουν απόκριση αγωνιστή σε κάποιους ιστούς και ανταγωνιστή σε άλλους ιστούς. Αυτό μπορεί να προσφέρει σημαντικά οφέλη αφού δίνει τη δυνατότητα στο φάρμακο να δράσει μόνο στους συγκεκριμένους ιστούς που επιθυμούμε, μειώνοντας έτσι τις παρενέργειες. Τα φάρμακα με το προφίλ του άλλοτε αγωνιστή και άλλοτε ανταγωνιστή ονομάζονται επιλεκτικοί ρυθμιστές των υποδοχέων (selective receptor modulators) (SRMs). Παραδείγματα τέτοιων ουσιών είναι οι επιλεκτικοί ρυθμιστές υποδοχέων ανδρογόνων (Selective Androgen Receptor Modulators) (SARMs), οι επιλεκτικοί ρυθμιστές υποδοχέων οιστρογόνου Selective Estrogen Receptor Modulators (SERMs) και οι επιλεκτικοί ρυθμιστές υποδοχέων της προγεστερόνης Selective Progesterone Receptor Modulators (SPRMs). Ο μηχανισμός δράσης των SRMs μπορεί να ποικίλει ανάλογα με τη χημική δομή του συνδέτη και του σχετικού υποδοχέα, ωστόσο πιστεύεται ότι πολλές SRMs δουλεύουν προωθώντας μια διαμόρφωση του υποδοχέα που είναι στενά ισορροπημένη μεταξύ αγωνισμού και ανταγωνισμού. Στους ιστούς όπου η συγκέντρωση του συνενεργοποιητή πρωτεϊνών είναι υψηλότερη από τους συγκαταστολείς, η ισορροπία μετατοπίζεται στην κατεύθυνση αγωνιστή. Αντιστρόφως σε ιστούς όπου κυριαρχούν συγκαταστολείς, ο συνδέτης συμπεριφέρεται ως ανταγωνιστής.
Εναλλακτικοί μηχανισμοί
480px|μικρογραφία|Φυλογενετικό δέντρο των ανθρώπινων πυρηνικών υποδοχέων
Trans-καταστολή
Ο πιο κοινός μηχανισμός της δράσης πυρηνικού υποδοχέα συνεπάγεται την άμεση σύνδεση του σε ένα στοιχείο απόκρισης ορμόνης του DNA. Ο μηχανισμός αυτός αναφέρεται ως trans-ενεργοποίηση (transactivation). Ωστόσο, μερικοί πυρηνικοί υποδοχείς όχι μόνο μπορούν να προσδένονται στο DNA, αλλά και σε άλλους παράγοντες μεταγραφής. Αυτό συχνά οδηγεί στην απενεργοποίηση του παράγοντα μεταγραφής, κάτι που είναι γνωστό ως trans-καταστολή (transrepression). Ένα παράδειγμα ενός πυρηνικού υποδοχέα που είναι σε θέση να προκαλέσει καταστολή είναι ο υποδοχέας γλυκοκορτικοειδών (glucocorticoid receptor) (GR). Επιπλέον, ορισμένοι συνδέτες του GR γνωστοί ως Επιλεκτικοί Αγωνιστές Υποδοχέα Γλυκοκορτικοειδούς (Selective Glucocorticoid Receptor Agonists) (SEGRAs) είναι σε θέση να ενεργοποιήσουν την GR με τέτοιον τρόπο ώστε η λειτουργία καταστολής (transrepression) να υπερισχύει της λειτουργίας ενεργοποίησης (transactivation). Έτσι είναι δυνατή η εκμετάλλευση της αντιφλεγμονώδης δράσης αυτών των επιλεκτικών γλυκοκορτικοειδών αποφεύγοντας τις ανεπιθύμητες παρενέργειες του μεταβολισμού.
Μη-γονιδιακή
Οι κλασσικές άμεσες λειτουργικές συνέπειες των πυρηνικών υποδοχέων όσον αφορά τη ρύθμιση του γονιδίου συνήθως παίρνουν ώρες για να πραγματοποιηθούν, επειδή μεσολαβούν πολλά ενδιάμεσα βήματα από τη στιγμή ενεργοποίησης του πυρηνικού υποδοχέα μέχρι την αλλαγή στην πρωτεϊνική έκφραση. Ωστόσο, έχει παρατηρηθεί ότι η εφαρμογή κάποιων ορμονών (όπως οιστρογόνα) δίνει αποτελέσματα μέσα σε λίγα λεπτά το οποίο δεν συμφωνεί με τον κλασικό μηχανισμό δράσης των πυρηνικών υποδοχέων. Η λειτουργία αυτών των πυρηνικών υποδοχέων (που ονομάστηκαν μη-γονιδιακοί) δεν έχει αποδειχθεί πιστά ακόμη. Ωστόσο κάποιοι υποστηρίζουν ότι αποτελούν παραλλαγές των πυρηνικών υποδοχέων που είναι συνδεδεμένοι με τη μεμβράνη, και δεν εντοπίζονται στο κυτταρόπλασμα ή στον πυρήνα. Αυτοί οι υποδοχείς που συνδέονται με τη μεμβράνη σχετίζονται με τη λειτουργία του εναλλακτικού μηχανισμού μεταγωγής σήματος, και δε σχετίζονται με τη ρύθμιση των γονιδίων.
Οικογένειες υποδοχέων
Για μια λίστα επιλεγμένων υποδοχέων, ταξινομιμένων σύμφωνα με την ομολογία αλληλουχίας ανατρέξτε στο Αγγλικό άρθρο της Wikipedia (Family members).
Ιστορία
Κάποια σημαντικά γεγονότα στην ιστορία της έρευνας για τους πυρηνικούς υποδοχείς:
Εξωτερικοί σύνδεσμοι
Για εξωτερικούς σύνδεσμους ανατρέξτε στο αντίστοιχο αγγλικό λήμμα: https://en.wikipedia.org/wiki/Nuclear_receptor
Κατηγορία:Μοριακή Βιολογία
Αναπτυξιακή Σύγκληση του Μάλι
Η Αναπτυξιακή Σύγκληση του Μάλι (Γαλλικά: Convergence pour le développement du Mali), με ακρωνύμιο ΑΝΣΥΜ (Γαλλικά: CODEM) είναι ένα πολιτικό κόμμα στο Μάλι. Ιδρύθηκε το 2008 από τον Χουσεΐνι Αμιόν Γκίντο, που έγινε και ο πρώτος πρόεδρος του κόμματος.
Το σύμβολο του κόμματος είναι μία ηλακάτη.
Ιστορικό
Η Αναπτυξιακή Σύγκληση του Μάλι ιδρύθηκε το 2008 από τον Χουσείνι Αμιόν Γκίντο, που τότε ήταν βουλευτής στη Σικασσό. Εκείνο τον χρόνο είχε πέντε βουλευτές στην Εθνοσυνέλευση. Στις 21 Φεβρουαρίου 2010 το ΑΝΣΥΜ συγχωνεύτηκε με το Κόμμα Ελευθερίας, Αλληλεγγύης και Δικαιοσύνης. Στις βουλευτικές εκλογές του 2013 το ΑΝΣΥΜ ήρθε πέμπτο, κερδίζοντας τις 5 από τις 147 έδρες της Εθνοσυνέλευσης. Το 2014-2017 ο Αμιόν Γκίντο ήταν Υπουργός Αθλητισμού, ενώ το 2019 έγινε Υπουργός Περιβάλλοντος, Υγιεινής και Αειφόρου Ανάπτυξης.
Παραπομπές
Κατηγορία:Πολιτική του Μάλι
Ρινόκερος της Σουμάτρας
Ο Ρινόκερος της Σουμάτρας (Dicerorhinus sumatrensis - Δικερόρινος ο σουματρικός) είναι μέλος της οικογένειας των Ρινοκεροτίδων και ένα από τα πέντε είδη ρινόκερων που ζουν σήμερα. Είναι ο μικρότερος ρινόκερος με ύψος 120-145 εκ. και μήκος 250 εκατοστών. Το βάρος του ποικίλει από 500-800 κιλά. Όπως και τα αφρικανικά είδη, έχει δύο κέρατα. Το μεγαλύτερο είναι το ρινικό και έχει μήκος 15-25 εκατοστά, ενώ το δεύτερο είναι μικρότερο. Το μεγαλύτερο μέρος του σώματός του καλύπτεται από κοκκινωπό τρίχωμα.
Ο Ρινόκερος της Σουμάτρας είναι ένα μοναχικό ζώο εκτός από την περίοδο αναπαραγωγής και ανατροφής των απογόνων. Χρησιμοποιεί τη φωνή του για να επικοινωνήσει περισσότερο από κάθε άλλο είδος ρινόκερου. Το είδος αυτό έχει μελετηθεί διεξοδικότερα από τον επίσης μοναχικό Ρινόκερο της Ιάβας χάρη σε ένα πρόγραμμα αιχμαλωσίας 40 ρινόκερων της Σουμάτρας με σκοπό την προστασία και διατήρηση του είδους. Τελικά, το πρόγραμμα θεωρήθηκε καταστροφικό ακόμα και από τους εμπνευστές του καθώς οι περισσότεροι ρινόκεροι πέθαναν χωρίς να αφήσουν απογόνους για σχεδόν 20 χρόνια. Λόγο κυνηγιού και αφαίρεση του βιότοπου του ο Ρινόκερος της Σουμάτρας εν τέλει εξαφανίστικε το 2019
Ταξινόμηση και ονοματοδοσία
Ο πρώτος καταγεγραμμένος Ρινόκερος της Σουμάτρας σκοτώθηκε 16 χιλιόμετρα έξω από το Φορτ Μάλμπορο, κοντά στη δυτική ακτή της Σουμάτρας το 1793. Τα σκίτσα του ζώου και μία γραπτή περιγραφή στάλθηκαν στον τότε πρόεδρο της Βασιλικής Ακαδημίας του Λονδίνου, φυσικό Joseph Banks, ο οποίος και δημοσίευσε μία ανακοίνωση για το είδος τον ίδιο χρόνο. Το επιστημονικό όνομα του είδους δόθηκε το 1814 από τον Johann Fischer von Waldheim, Γερμανό επιστήμονα και έφορο του State Darwin Museum της Μόσχας.
Το επιστημονικό όνομα Dicerorhinus sumatrensis προέρχεται από τις ελληνικές λέξεις δι ("δύο"), κέρας ("κέρατο") και rhinos (ρίνος, δηλαδή "μύτη"). Το Sumatrensis προέρχεται από τη Σουμάτρα, το νησί της Ινδονησίας όπου ανακαλύφθηκαν οι πρώτοι ρινόκεροι. Ο Κάρολος Λινναίος αρχικά κατέταξε όλους τους ρινόκερους στο γένος Rhinoceros. Έτσι, αρχικά το είδος αναγνωρίστηκε ως Rhinoceros sumatrensis. Ο Joshua Brookes θεώρησε ότι ο Ρινόκερος της Σουμάτρας, που έχει δύο κέρατα, ανήκει σε διαφορετικό γένος από τον μονόκερο Rhinoceros, και του έδωσε το όνομα Didermocerus το 1828. Ο Constantin Wilhelm Lambert Gloger πρότεινε το όνομα Dicerorhinus το 1841. Το 1868, ο John Edward Gray πρότεινε το όνομα Ceratorhinus. Παρόλα αυτά, το αρχικό όνομα συνέχισε να χρησιμοποιείται μέχρι το 1977 όταν η Διεθνής Επιτροπή Ζωολογικής Ονοματοδοσίας (ICZN) καθιέρωσε ως ορθό όνομα το Dicerorhinus (Δικερόρινος).
Υπάρχουν τρία υποείδη:
Εξέλιξη
Οι πρόγονοι των ρινόκερων παρεξέκλιναν από τα άλλα Περισσοδάκτυλα κατά το πρώιμο Ηώκαινο. Η σύγκριση μιτοχονδριακού DNA έχει δείξει πως οι πρόγονοι των σύγχρονων ρινόκερων χωρίστηκαν από τους προγόνους τους Ιππίδες περίπου 50 εκατ. χρόνια πριν. Η σημερινή οικογένεια των Ρινοκερατίδων εμφανίστηκε για πρώτη φορά κατά το ύστερο Ηώκαινο στην περιοχή της Ευρασίας. Οι πρόγονοι του ρινόκερου άρχισαν να διασκορπίζονται στην Ασία κατά το Μειόκαινο.
Ο Ρινόκερος της Σουμάτρας, σε σύγκριση με τα είδη που ζούνε σήμερα, θεωρείται το λιγότερο εξελιγμένο είδος καθώς μοιράζεται πολλά κοινά χαρακτηριστικά με τους προγόνους του, της εποχής του Μειόκαινου. Παλαιοντολογικά στοιχεία, τοποθετούν το γένος Dicerorhinus στο Πρώιμο Μειόκαινο, 23-26 εκατομμύρια χρόνια πριν. Η μοριακή χρονολόγηση δείχνει πως ο διαχωρισμός του Dicerorhinus από τα άλλα τέσσερα είδη έγινε πριν από 25,9 ± 1,9 εκατομμύρια χρόνια. Τρεις θεωρίες κυριαρχούν για τη σχέση του Ρινόκερου της Σουμάτρας με τα άλλα τρία είδη. Η πρώτη, υποστηρίζει πως ο Ρινόκερος της Σουμάτρας συγγενεύει στενά με τον Μαύρο και τον Λευκό ρινόκερο της Αφρικής, καθώς και τα τρία είδη έχουν δύο κέρατα. Άλλοι εκτιμούν πως ο Ρινόκερος της Σουμάτρας συγγενεύει περισσότερο με τον Ινδικό ρινόκερο και τον Ρινόκερο της Ιάβας, καθώς ζουν σε κοντινές περιοχές. Μία τρίτη θεωρία, που βασίζεται σε πιο πρόσφατες αναλύσεις υποστηρίζει πως οι δύο Αφρικανικοί ρινόκεροι, οι δύο Ασιατικοί, και ο Ρινόκερος της Σουμάτρας αντιπροσωπεύουν τρεις διαφορετικές οικογένειες που χώρισαν πριν από 25,9 εκατομμύρια χρόνια, χωρίς να είναι ξεκάθαρο ποια ομάδα διαχωρίστηκε πρώτη.
Εξαιτίας μορφολογικών ομοιοτήτων, πιστεύεται πως ο Ρινόκερος της Σουμάτρας συγγενεύει με τον Τριχωτό ρινόκερο (Coelodonta antiquitatis). Ο Τριχωτός ρινόκερος, που ονομάστηκε έτσι εξαιτίας του τριχώματος που κάλυπτε το δέρμα του, εμφανίστηκε στην Κίνα κατά το Ύστερο Πλειστόκαινο και επεκτάθηκε στην Ευρασία, από την Κορέα, μέχρι την Ισπανία. Ο Τριχωτός ρινόκερος επέζησε την τελευταία Εποχή των Παγετώνων, αλλά, όπως και το Τριχωτό Μαμούθ εξαφανίστηκε πριν από περίπου 10.000 χρόνια. Αν και κάποιες μορφολογικές έρευνες αμφισβήτησαν τη σχέση τους, πρόσφατες μοριακές αναλύσεις έδειξαν πως τα δύο είδη συγγενεύουν. Τα περισσότερα απολιθώματα ταξινομήθηκαν ως μέλη του γένους Δικερόρινος, χωρίς όμως να ανήκουν άλλα είδη στο γένος αυτό.
Περιγραφή
thumb|200px|Ο σκελετός ενός Ρινόκερου της Σουμάτρας. Ένας ενήλικος Ρινόκερος της Σουμάτρας έχει ύψος 120-145 εκατοστά και μήκος περίπου 250 εκατοστά. Το βάρος του κυμαίνεται από 500 έως 800 κιλά, αν και ρινόκεροι σε ζωολογικούς κήπους φτάνουν μέχρι και τα 1.000 κιλά. Όπως και τα Αφρικανικά είδη (Λευκός και Μαύρος ρινόκερος) έχει δύο κέρατα. Το μεγαλύτερο από αυτά, το ρινικό έχει μήκος 15-25 εκ., ενώ το μακρύτερο που έχει καταγραφεί είχε μήκος 81 εκατοστά. Το δεύτερο κέρατο είναι μικρότερο και έχει μήκος λιγότερο από 10 εκατοστά. Έχουν χρώμα σκούρο γκρι ή μαύρο. Τα κέρατα των αρσενικών είναι μακρύτερα από αυτά των θηλυκών, αν και το είδος δεν παρουσιάζει άλλη φυλετική δυμορφία. Ο ρινόκερος της Σουμάτρας ζει 30-35 χρόνια στη φύση, ενώ ο μεγαλύτερος χρόνος ζωής σε αιχμαλωσία ήταν τα 32 χρόνια και 8 μήνες ενός θηλυκού D. lasiotis που πέθανε στο ζωολογικό κήπο του Λονδίνου το 1900.
Το δέρμα του είναι λεπτό (10-16 χιλ.), και όταν ζει στην φύση δεν έχει καθόλου υποδόριο λίπος. Όταν γεννιέται, οι τρίχες του είναι πυκνές ενώ με τα χρόνια αραιώνουν. Αν και όταν ζει στην φύση είναι καλυμμένες με λάσπη, το χρώμα τους είναι κοκκινωπό ή σκούρο καφέ. Όπως όλοι οι ρινόκεροι, έχει φτωχή όραση. Ο ρινόκερος της Σουμάτρας είναι ταχύς και ευκίνητος. Ανεβαίνει εύκολα στους λόφους και άνετα διασχίζει λόφους και ποτάμια.
Διασπορά και κατοικία
thumb|Το Εθνικό Πάρκο Taman Negara της Μαλαισίας περιλαμβάνει τον μόνο γνωστό συγκεντρωμένο πληθυσμό Ρινόκερου της Σουμάτρας στην ηπειρωτική Ασία. Ο Ρινόκερος της Σουμάτρας ζει σε υψηλού ή χαμηλού υψομέτρου τροπικά δάση και βάλτους. Προτιμάει περιοχές με λόφους και εύκολη πρόσβαση σε νερό. Παλαιότερα, η διασπορά του καταλάμβανε μία μεγάλη περιοχή από τη Μιανμάρ, μέχρι την Ανατολική Ινδία και το Μπανγκλαντές. Υπάρχουν επίσης πληροφορίες για πληθυσμό στη Καμπότζη, το Λάος και το Βιετνάμ. Σήμερα, οι γνωστοί πληθυσμοί περιορίζονται στη χερσόνησο της Μαλαισίας, το νησί της Σουμάτρας, και την πολιτεία Sabah του Βόρνεο. Αν και δεν θεωρείται πολύ πιθανό, κάποιοι επιστήμονες πιστεύουν ότι ένας μικρός πληθυσμός ρινόκερου της Σουμάτρας ίσως να ζει στη Μιανμάρ. Η πολιτική κατάσταση εκεί όμως, δεν επιτρέπει τις περαιτέρω έρευνες.
Οι πληθυσμοί του ρινόκερου της Σουμάτρας είναι αρκετά διασκορπισμένοι στην ακτίνα κατοικίας τους, δυσκολεύοντας έτσι τις προσπάθειες διάσωσης του είδους. Μόνο έξι περιοχές είναι γνωστό πως φιλοξενούν σημαντικό αριθμό ζώων: τα Εθνικά Πάρκα Bukit Barisan Selatan, Gunung Leuser, Kerinci Seblat και Way Kambas στη Σουμάτρα της Ινδονησίας, το Εθνικό Πάρκο Taman Negara στη Μαλαισία, και το καταφύγιο άγριας ζωής Tabin στο Βόρνεο.
Παραπομπές
Κατηγορία:Ρινοκερωτίδες Κατηγορία:Θηλαστικά της Ασίας
Καμαράκι Ηρακλείου
Υπάγεται στην τοπική κοινότητα Αστυρακίου της δημοτικής ενότητας Τυλισού. το Καμαράκι είναι ένας ακόμα βυζαντινός οικισμός του Μαλεβιζίου μιας και αναφέρεται για πρώτη φορά στο σεξτεριο Santa Crose σαν φέουδο των ενετικών κατάστιχων τον 13ο αιώνα. Στην Απογραφή του Καστροφυλακα το 1583 αναφέρεται ως Camarachi με 110 κατοίκους, το 1881 αναφέρεται στο Δήμο Ανωγείων με 50 χριστιανούς κατοίκους, το 1900 στον ίδιο δήμο με 71 κατ. Το 1920 αναφέρεται στον αγροτικό δήμο Γωνιών με 83 κατ. το 1928 με 102 κατ. Το 1940 με 116 κατ. το 1951 με 122 κατ. το 1961 με 131 κατ το 1971 με 52 κατ. και το 1981 με 59 κατ. Την περίοδο της γερμανικής κατοχής οι κάτοικοι είχαν οργανωθεί σε ομάδες Εθνικής αντίστασης και το χωριό αποτελούσε λημέρι, κέντρο ανεφοδιασμού και περίθαλψης των αντάρτικών ομάδων αλλά ο ρόλος του χωριού προδόθηκε και υπήρξαν αντίποινα με αποτέλεσμα να εκτελεστούν 17 χωριανοί στη θέση "ποροφάραγγο" του Γωνιανού φαραγγιού στις 21/08/44 όπου υπάρχει σήμερα το σχετικό μνημείο. Η μετανάστευση του 60'κ του 70' αποδυνάμωσαν την ήδη βεβαρημένη από τις γερμανικές εκτελέσεις κατάσταση του χωριού σε σημείο που δεν ανέκαμψε πληθυσμιακά  έκτοτε.Βορειοδυτικά του χωριού στη θέση Ασφένταμος-Κεφάλι και σε υψόμετρο  550 μέτρων  βρίσκεται ο Χαϊνόσπηλιος ή Μαρμαρόσπηλιος έχει τη μορφή επιμήκους γαλαρίας, με μήκος περίπου 200 μέτρα (υπήρξε κάποτε κοίτη υπόγειου ποταμού) και είναι εύκολα προσβάσιμος. Έχει μεγάλες αίθουσες με εκπληκτικούς σχηματισμούς σταλαγμιτών που σχηματίζουν στήλες που φτάνουν και τα 6 μέτρα καθώς και συμπλέγματα σταλακτιτών που κρέμονται στην οροφή σαν κρυστάλλινοι πολυέλαιοι εξαιρετικής ομορφιάς και θεωρείται από τα σημαντικότερα της Κρήτης από άποψη φυσικού διακόσμου. Τα όστρακα της μινωικής, ρωμαϊκής, βυζαντινής εποχής και πάρα πολλά από την περίοδο της τουρκοκρατίας  που βρέθηκαν στο σπήλαιο μαρτυρούν τη χρήση του ως λατρευτικού χώρου κατά την αρχαιότητα αλλά και σαν καταφύγιο και λημέρι κατά την Τουρκοκρατία και τη γερμανική κατοχή.
Το όνομα Χαϊνόσπηλιος οφείλεται στον χαϊνη Γιάννη Παλμέτη  (1790 – 1834 πραγματικό επώνυμο Παντερής), από το Καμαράκι, που υπήρξε ο φοβερότερος εξολοθρευτής Τούρκων αγάδων και χρησιμοποιούσε τη σπηλιά ως κρησφύγετο (χάϊν στα Τούρκικα σημαίνει στασιαστής -  ανυπότακτος).
Παραπομπές
Κατηγορία:Χωριά του νομού Ηρακλείου Κατηγορία:Δήμος Μαλεβιζίου
1382
Η τρέχουσα σελίδα αφορά το έτος 1382 κατά το Γρηγοριανό ημερολόγιο
Θάνατοι
Κατηγορία:Έτη
Προδομένος λαός - Μαντώ Μαυρογένους
Προδομένος λαός - Μαντώ Μαυρογένους ήταν ο τίτλος ελληνικής βιογραφικής τηλεοπτικής σειράς, γνωστής και ως Μαντώ Μαυρογένους, η οποία προβλήθηκε απ' την ΕΡΤ το 1983.
Ιστορικό σημείωμα
Η σειρά προήλθε απ' το ομότιτλο μυθιστόρημα του Γεωργίου Ρούσσου και αρχικά ήταν προγραμματισμένο να προβληθεί σε 24 επεισόδια. Επειδή όμως δεν είχε την τηλεθέαση που ήθελαν και ανέμεναν οι υπεύθυνοι της ΕΡΤ, προβλήθηκαν μόνο τα μισά απ' αυτά, δηλαδή 12. Η μέρα προβολής του ήταν η Τετάρτη. Το 1ο επεισόδιο προβλήθηκε στις 8 Ιουνίου 1983 και το 12ο και τελευταίο στις 7 Σεπτεμβρίου. Το γεγονός ότι η σειρά δεν σημείωσε υψηλά ποσοστά τηλεθέασης, οφειλόταν στο ότι προβλήθηκε στη διάρκεια του Καλοκαιριού και πολλοί δεν μπορούσαν να μεταφέρουν την τηλεόρασή τους στον τόπο όπου παραθέριζαν.
Σημειωτέον ότι όπως ανέφεραν δημοσιεύματα της εποχής, επρόκειτο για υπερπαραγωγή, η οποία στη συνέχεια εξελίχθηκε σε απλή παραγωγή, καθώς το κάθε επεισόδιο κόστισε στην ΕΡΤ 1.400.000 δραχμές. Η εταιρεία που είχε αναλάβει τα δικαιώματα παραγωγής της σειράς ήταν η Δυάς TV και μόλις το κανάλι αποφάσισε να διακόψει την προβολή της σειράς στο 12ο επεισόδιο, επέστρεψε σε αυτό τα σκηνικά και τα κουστούμια, τα οποία σε όλες τις υπόλοιπες σειρές που είχαν προβληθεί, έμεναν στην Εταιρεία Παραγωγής.
Διαθεσιμότητα
Η σειρά διασώζεται στο Αρχείο της ΕΡΤ.
Υπόθεση του έργου
Βρισκόμαστε στην Τεργέστη το 1815. Εκεί τότε υπήρχε μια πολύ μεγάλη Ελληνική παροικία.
Εξωτερικοί σύνδεσμοι
Κατηγορία:Τηλεοπτικές σειρές ΕΡΤ
Ορν (ποταμός)
Ο Ορν είναι παράλιος ποταμός της βορειοδυτικής Γαλλίας, ο δεύτερος σημαντικότερος ποταμός της Νορμανδίας μετά τον Σηκουάνα, σε μήκος (170 χιλιόμετρα) και σε εκροή. Πηγάζει στην Ωνού-συρ-Ορν, ανατολικά της Σεέ. Αφού χαράξει δρόμο διασχίζοντας τους λόφους της νορμανδικής Ελβετίας ο Ορν διατρέχει την πόλη της Καν, και μετά διοχετευμένος, εκβάλλει στην Μάγχη, στο λιμάνι του Ουιστρεάμ. Η εκβολή του έχει μεγάλο οικολογικό πλούτο. Ο Οντόν είναι ένας από τους παραποτάμους του. Ο Ορν διασχίζει τους ακολούθους νομούς και πόλεις:
Εξωτερικοί σύνδεσμοι
Κατηγορία:Ποταμοί της Νορμανδίας Κατηγορία:Ποταμοί της Γαλλίας
HMS Carysfort
Πέντε πλοία του Βασιλικού Ναυτικού εφεραν την ονομασία HMS Carysfort:
1383
Η τρέχουσα σελίδα αφορά το έτος 1383 κατά το Γρηγοριανό ημερολόγιο
Θάνατοι
Κατηγορία:Έτη
Η κυρία σε διακοπές… ο κερατάς στο σπίτι
Ταινία Ιταλογαλλικής συμπαραγωγής, έτους 1980, διάρκειας 93 λεπτών, κωμωδία (πρωτότυπος ιταλικός τίτλος: La moglie in vacanza... l'amante in città).
Πλοκή
Καθώς πλησιάζουν οι καλοκαιρινές διακοπές στην καμένη από τις υψηλές θερμοκρασίες πόλη, οι ερωμένες αντικαθιστούν τις συζύγους, ενώ στα δροσερά ξενοδοχεία της εξοχής και στις καυτές παραλίες οι εραστές παίρνουν τη θέση των σκληρά εργαζόμενων συζύγων. Όταν, όμως, το αφεντικό μια εταιρείας μαθαίνει ότι ο καλύτερός του φίλος στη δουλειά είναι ο εραστής της γυναίκας του γίνεται έξω φρενών και μόνο η πανέξυπνη πεθερά του σώζει την κατάσταση.
Συντελεστές
Πρωταγωνιστούν: Έντβιτζε Φένεκ, Barbara Bouchet, Renzo Montagnani, Lino Banfi, Tullio Solenghi, Marisa Merlini
Σενάριο: Francesco Milizia, Michele Massimo Tarantini, Giorgio Mariuzzo, Sergio Martino
Κατηγορία:Ταινίες του 1980 Κατηγορία:Ιταλικές κωμικές ταινίες Κατηγορία:Ιταλόφωνες ταινίες Κατηγορία:Ιταλικές ταινίες
2824 Φράνκε
Φυσικά χαρακτηριστικά
Τα φυσικά χαρακτηριστικά του Φράνκε είναι άγνωστα.
Εξωτερικοί σύνδεσμοι-πηγές
Φρανκε
Ζούτσκοβατς
Το Ζούτσκοβατς (σερβικά κυριλλικά: Жучковац) είναι χωριό της Σερβίας, ευρισκόμενο εντός του Δήμου της Σόκομπανια, ο οποίος ευρίσκεται εντός του Διαμερίσματος του Ζάγιετσαρ. Κατά την απογραφή του 2011, αριθμούσε 397 κατοίκους.
Εξωτερικοί σύνδεσμοι
Κατηγορία:Οικισμοί της Σόκομπανια
HMS Carysfort (1914)
Το HMS Carysfort ήταν ελαφρύ καταδρομικό κλάσης C το οποίο ναυπηγήθηκε για το Βασιλικό Ναυτικό και χρησιμοποιήθηκε σε επιχειρήσεις στον Α΄ Παγκόσμιο Πόλεμο, τον Ρωσικό Εμφύλιο και αλλού.
Κατασκευή
Ναυπηγήθηκε είτε στις εγκαταστάσεις στο Pembroke της Ουαλίας είτε στο Tyneside στην Αγγλία. Η κατασκευή του ξεκίνησε στις 25 Φεβρουαρίου 1914, η καθέλκυση έλαβε χώρα στις 14 Νοεμβρίου του ίδιου έτους και το καταδρομικό ολοκληρώθηκε τελικά τον Ιούνιο του 1915.
Πρώτος Παγκόσμιος Πόλεμος
Τον Αύγουστο του 1915 το Carysfort εντάχθηκε στην 4η Μοίρα Ελαφρών Καταδρομικών του Μεγάλου Στόλου (Grand Fleet). Εκείνη την χρονιά εγκαταστάθηκε στο σκάφος υποτυπώδης διάδρομος που θα επέτρεπε την απονήωση αεροπλάνων με αποστολή την αναχαίτιση γερμανικών αερόπλοιων πάνω από την Βόρεια Θάλασσα. Το όλο εγχείρημα απέτυχε γιατί το γαλλικής προέλευσης αεροπλάνο δεν μπορούσε να φτάσει στο ύψος πτήσεις των αερόπλοιων ώστε να τα αναχαιτίσει, με συνέπεια ο διάδρομος να αφαιρεθεί από το πλοίο το 1916. Τον Απρίλιο του 1916 το Carysfort αντικατέστησε στην 5η Μοίρα Ελαφρών Καταδρομικών το HMS Conquest, που είχε υποστεί ζημιές. Η Μοίρα αυτή ήταν τμήμα της δύναμης του Χάργουιτς (Harwich) και επιχειρούσε στην Βόρεια Θάλασσα για να προστατεύει την ανατολική πρόσβαση στα στενά του Ντόβερ και το κανάλι της Μάγχης. Δεν συμμετείχε στην περίφημη ναυμαχία της Γιουτλάνδης. Το 1917 το Carysfort επέστρεψε στον Μεγάλο Στόλο, αυτή την φορά ως ναυαρχίδα της 7ης Μοίρας Ελαφρών Καταδρομικών. Τον Δεκέμβριου αυτού του έτους συγκρούστηκε με το εμπορικό πλοίο SS Glentaise στα ανοικτά του Όρφορντ Νες στο Σάφολκ. Παρέμεινε στις τάξεις της 7ης Μοίρας μέχρι το 1919.
Μεταπολεμική χρήση
Τον Απρίλιο του 1919 το Carysfort εντάχθηκε στην 2η Μοίρα Ελαφρών Καταδρομικών, που ήταν τμήμα της Δύναμης Χάργουιτς. Στάλθηκε στην Βαλτική Θάλασσα, στα πλαίσια των βρετανικών επιχειρήσεων εναντίον των Μπολσεβίκων και γερμανικών δυνάμεων (βλέπε Βρετανική Εκστρατεία στην Βαλτική (1918–19)). Το καταδρομικό επέστρεψε στο Ηνωμένο Βασίλειο το 1920 και το 1921 εντάχθηκε στον Στόλο του Ατλαντικού. Το 1922, την περίοδο του Ιρλανδικού Εμφυλίου Πολέμου, πραγματοποίησε περιπολίες στα ανοικτά της νήσου. Εν συνεχεία στάλθηκε στην ανατολική Μεσόγειο για να προστατεύσει τα βρετανικά συμφέροντα στην περιοχή ενώ βρίσκονταν στα καταληκτικά της στάδια η Μικρασιατική εκστρατεία και οι ελληνοτουρκικές σχέσεις ήταν εχθρικές. Τον Σεπτέμβριο του 1923 το Carysfort εντάχθηκε στον Εφεδρικό Στόλο, όμως ακριβώς ένα χρόνο αργότερα χρησιμοποιήθηκε για την μεταφορά στρατευμάτων. Την περίοδο Φεβρουαρίου-Ιουλίου 1929 μετέφερε δυνάμεις στην Κίνα. Τελικά πωλήθηκε για σκραπ τον Αύγουστο του 1931.
Πηγές
Κατηγορία:Καταδρομικά κλάσης C
Ημισκούμπρια
Τα Ημισκούμπρια (ή αλλιώς Ημίζ) είναι ελληνικό hip hop μουσικό συγκρότημα που ιδρύθηκε το 1996 και αποτελείται από τους Δημήτρη Μεντζέλο, Μιθριδάτη και Πρύτανη.
Πρώιμα χρόνια
Το όνομα του συγκροτήματος είναι όρος παρεΐστικος που, όπως οι ίδιοι δηλώνουν, χαρακτηρίζει τον άνθρωπο που μπορεί και ελίσσεται στις δύσκολες ώρες, σαν το "σκουμπρί".
Οι τρεις τους ήταν φίλοι πολλά χρόνια κι έγραφαν στίχους για ό,τι τους ενοχλούσε γύρω τους. Τα Ημισκούμπρια, όπως και άλλα hip hop συγκροτήματα της εποχής, γνωρίστηκαν μέσω της ραδιοφωνικής εκπομπής του Δημήτρη Μεντζέλου στο Space FM το 1992, ενώ ξεκίνησαν να κάνουν μαζί μουσική το 1993. Το 1994, δημιούργησαν συγκρότημα με όνομα "Αδιάφθοροι", όπου συμμετείχε και ο φίλος τους, Sick. Μέχρι τότε, ο έφηβος Μιθριδάτης είχε ένα συγκρότημα, τους Tar N Feathers, και ζήτησε από τον Μεντζέλο να γίνει ο MC τους, χωρίς ποτέ αυτό να γίνει πραγματικότητα. Ο Πρύτανης αρχικά ήθελε να είναι MC, όμως σύντομα διαπίστωσε ότι δεν ήταν αρκετά καλός. Αν και αρχικά προσπάθησαν να γράψουν κοινωνικοπολιτικό στίχο, σύντομα διαπίστωσαν ότι δεν τους έβγαινε πραγματικά, κι έτσι σύντομα μετονομάστηκαν σε Ημισκούμπρια, αποκτώντας το χαρακτηριστικό σατιρικό ύφος τους, επηρεασμένοι από τους Beastie Boys, τους Black Sheep και τους De La Soul. Πιο συγκεκριμένα, τα Ημισκούμπρια δημιουργήθηκαν το 1994 με αρχικά μέλη τον Μεντζέλο και τον Μιθριδάτη. Αφού ο Sick κατατάχτηκε στον στρατό, ο Πρύτανης αποφάσισε να προσχωρήσει στα Ημισκούμπρια στις αρχές του 1995, οδηγώντας στην διάλυση των Αδιάφθορων.
Η πρώτη τους δισκογραφική εμφάνιση των τριών μελών του συγκροτήματος έγινε το 1993, ως μέρος του rap supergroup Radicals, με τα ψευδώνυμα Master J (Δημήτρης Μεντζέλος), Junior J (Μιθριδάτης) και Hard C (Πρύτανης) στο EP με τον τίτλο R.E.A.L.. Το 1994, συμμετείχαν και τα τρία μέλη του συγκροτήματος, ως Αδιάφθοροι, σε μία συλλογή της FreeStyle Productions, με το τραγούδι Το Hip Hop δεν Σταματά, το οποίο αργότερα συμπεριλήφθηκε στον πρώτο τους δίσκο ως Ημισκούμπρια. Ωστόσο, σύμφωνα με δική τους ομολογία, το πρώτο τραγούδι των Ημίζ είναι Ο Μοναχός, γραμμένο το 1994. Εκείνη την περίοδο, είχαν ηχογραφήσει αρκετές κασέτες, τις λεγόμενες "ημισκουμπριακές". Πιο χαρακτηριστική είναι εκείνη του Δημήτρη Μεντζέλου, Ο Βρωμύλος, που κυκλοφόρησε κατά λάθος.
Το 1995 αποφάσισαν να εισέλθουν στη δισκογραφία. Εκείνη την εποχή, ψάχνοντας ο Πρύτανης για κάποιο studio ηχογραφήσεων που να διαθέτει sampler, σε μία συζήτηση που είχε με τον Νίκο Βουρλιώτη των Goin' Through, (συνάδελφος εκείνη την περίοδο του Μιθριδάτη στο δισκοπωλείο Metropolis), ο Νίκος προτείνει τον συνεργάτη του στους Goin' Through, Μιχάλη Παπαθανασίου.
1996-2007
Στις αρχές του 1996, τα Ημισκούμπρια ξεκίνησαν επίσημα την καριέρα τους, κυκλοφορώντας τον πρώτο δίσκο τους, με τίτλο 30 Χρόνια Επιτυχίες, περίπου ένα μήνα μετά από το CD Single "Η Τσόντα", που απροσδόκητα άγγιξε τις πωλήσεις των 30.000 αντιτύπων και έγινε ο πρώτος χρυσός ελληνικός hip hop δίσκος.
Το 1997, την επιτυχία του πρώτου τους δίσκου, ήρθε να συνεχίσει Ο Δίσκος Που Διαφημίζετε, ο δεύτερος δίσκος τους, που έγινε πλατινένιος με πωλήσεις που ξεπέρασαν τα 50.000 αντίτυπα. Την ίδια χρονιά, ο Μιθριδάτης και ο Πρύτανης, σε συνεργασία με τον Μιχάλη Παπαθανασίου, ανέλαβαν την μουσική παραγωγή του πρώτου και μοναδικού δίσκου του στενού τους συνεργάτη, Dr. Dreez, με τίτλο "Αμφιθυμία", που είχε G-Funk επιρροές.
Ανάλογη επιτυχία με τους δύο προηγούμενους είχε και ο τρίτος τους δίσκος, το 1998, με τίτλο Στενές Επαφές Με 3ς Τύπους, που επίσης έγινε χρυσός, αποσπώντας το χρυσό single Η Μαγική Τσατσάρα. Την ίδια χρόνια, εμφανίστηκαν σε διαφήμιση του Milko.
Το 1999 βρήκε τα Ημισκούμπρια να μετακομίζουν στη δισκογραφική στέγη της Universal και στο ιστορικό label της Def Jam, η οποία έδωσε για πρώτη φορά το label της σε ευρωπαϊκό συγκρότημα. Την ίδια χρονιά, κυκλοφόρησε ο τέταρτος δίσκος τους, το 2030 και το soundtrack της ταινίας του Νίκου Περάκη Θηλυκή Εταιρεία, με τίτλο Ο Παπαγάλος.
Το 2000 προχώρησαν στη δημιουργία της LA KLiKARiA, ενός rap supergroup που αποτελούνταν από τους ίδιους, τους Καβουροδεινόσαυρους, τον Dr. Dreez, τη Μαριλέττα και τον Sifu VERSUS και κυκλοφόρησαν έναν ομώνυμο δίσκο. Ωστόσο, το project δεν επαναλήφθηκε για περίπου 14 χρόνια.
Το 2002 κυκλοφόρησε το πέμπτο τους άλμπουμ, με τίτλο Τη Λόλα απ' τη Φωτιά Ποιος θα τη Βγάλει;. Το καλοκαίρι της ίδιας χρονιάς, κυκλοφόρησε η επιτυχία Πάμε Όλοι Μαζί σε μια Παραλία, σε συνεργασία με τη Μαριλέττα. Το ίδιο έτος, ηχογράφησαν τραγούδι για την κινητή τηλεφωνία Cosmote, ενώ περίπου την ίδια περίοδο έκαναν μια ραδιοφωνική διαφήμιση για τα Jumbo.
Το 2004 και μετά από δύο χρόνια δισκογραφικής απουσίας, κυκλοφόρησαν με την Minos-EMI τις Γυναικολογίες, τον έκτο δίσκο τους, αφιερωμένο στις γυναίκες. Σε συνεργασία με την Henessy, κυκλοφόρησαν λίγους μήνες αργότερα το CD Single Ήπια 15, καθώς και το βίντεο κλιπ του τραγουδιού στις remix εκδόσεις του, καθώς και το βίντεο κλιπ του Σεξ.
Το 2006, με αφορμή τη συμπλήρωση 10 χρόνων του συγκροτήματος στο δισκογραφικό στερέωμα, κυκλοφόρησαν το έβδομο και τελευταίο άλμπουμ τους, με τίτλο Η Απλή Μέθοδος Των Τριών.
Το 2007 χρησιμοποιήθηκαν σε αντικαπνιστικό CD ROM με το κομμάτι Πάφα πούφα το Τσιγάρο και τα Χριστούγεννα του ίδιου έτους κυκλοφόρησαν το τραγούδι με τίτλο Τα Χριστούγεννα Σημαίνουν. Την ίδια χρονιά, έκλεισαν τον πρώτο επιτυχημένο κύκλο της καριέρας τους, έπειτα από δώδεκα συνεχόμενα έτη. Τα επόμενα χρόνια, συνεχίζουν ως γκρουπ, παράλληλα με τη σόλο πορεία τους, κάνοντας πλέον σπάνιες live εμφανίσεις μαζί.
2008-2016
Το 2008 συμμετείχαν στο soundtrack της ταινίας Πεθαίνω για Σένα, με το τραγούδι Προσοχή Σκύλος Δαγκώνει, σε συνεργασία με τον Λαυρέντη Μαχαιρίτσα.
Το 2009, μετά από πολλά χρόνια επιτυχημένης πορείας με τα Ημισκούμπρια, ο Μιθριδάτης κυκλοφόρησε τον πρώτο προσωπικό του δίσκο, με τίτλο Αιρετικά Ερωτικός, σε συνεργασία με τον Πρύτανη από τη Legend.
Το 2011 κυκλοφόρησε το κομμάτι Μια Ιθαγενή, με συμμετοχή του Ψ, σε Digital Single, τραγούδι το οποίο σηματοδότησε την περίοδο της ανεξάρτητης δισκογραφίας του συγκροτήματος.
Τα Ημισκούμπρια έκτοτε, από το 2013 και έπειτα, κυκλοφορούν ανεξάρτητα στο διαδίκτυο νέα τραγούδια, ως σόλο καλλιτέχνες και ενίοτε ως συγκρότημα, ενώ παράλληλα κάνουν συναυλίες ο καθένας ξεχωριστά αλλά και κάποιες φορές μαζί, ως γκρουπ.
Το 2014 συνέχισαν, επιλεκτικά, τις ζωντανές τους εμφανίσεις.
Το 2015, μετά από 14 χρόνια, επέστρεψε η La Klikaria αποτελούμενη από όλα τα νέα μέλη της Imiz Biz (Ημισκούμπρια, Σέξπυρ, Τρι.Π.Α. Κρου, Stereo Mike, SMA, Μαύρος Ήλος, Sφalma & QB Mix) με ένα νέο single με τίτλο #GoogleDatShit.
To 2016, συμπληρώνοντας 20 χρόνια στην δισκογραφία, το συγκρότημα κυκλοφόρησε ένα καινούριο τραγούδι για να γιορτάσει το γεγονός με τίτλο Λε Χάμ. Παράλληλα, έκανε κάποιες επετειακές συναυλίες μέσα στο ίδιο έτος με τις οποίες τα μέλη του συγκροτήματος ολοκλήρωσαν την κοινή τους καλλιτεχνική πορεία.
Συνεργασίες
Κατά περιόδους, έχουν κάνει αρκετές εμφανίσεις σε δίσκους άλλων καλλιτεχνών, όπως: Λουκιανός Κηλαηδόνης, Βασίλης Καζούλης, Βαγγέλης Γερμανός, Μανώλης Ρασούλης, Πωλίνα, Γιάννης Λογοθέτης, Ευσταθία, Βαλάντης, Πάμελα, Etsi De, Goin' Through, Σέξπυρ, Trendy HooliGuns, Tus, SMA, SUFFIX, SoulBro, Σκιές, Killah P, Haji Mike, Σίγμα Πι, DJ The Boy, Cenobite. Για αρκετά χρόνια, η Nike είχε αναλάβει την ενδυμασία του συγκροτήματος.
Imiz Biz Entertainment
Το 2017 ο Μιθριδάτης δημιούργησε την Amok Time Arts από όπου κυκλοφορούν έκτοτε οι προσωπικές του δουλειές.
Εξωτερικοί σύνδεσμοι
Κατηγορία:Ελληνικά hip hop συγκροτήματα Κατηγορία:Ελληνικά μουσικά συγκροτήματα